Paka na Mbwa na Yai
Language: Swahili | Genre: Creative_writing

﻿Paka na Mbwa na Yai  

Huyu ni Paka.  Huyu ni Mbwa.  
Paka na Mbwa  wanatembea.  Wanatembea kijijini kwao.  
Kisha wanaliona yai.  Yai liko nyasini.  Yai liko peke yake nyasini.  Yai liko peke yake.  
Paka na Mbwa  wanamwendea ndege.  Wanamwuliza, "Yai hili ni  lako?"  
Lakini ndege anasema,  "La, hilo si yai langu.  Mwulize bundi. Labda yai  ni lake."  
Paka na Mbwa  wanamwendea bundi.  Wanamwuliza, "Yai hili ni  lako?"  
Lakini bundi anasema,  "La, hilo si yai langu.  Mwulize bata bukini.  Labda yai ni lake."  
Paka na Mbwa  wanamwendea bata  bukini.  Wanamwuliza, "Yai hili ni  lako?" 
Lakini bata bukini  anasema, "La, hilo si yai  langu. Waulize wale bata  wawili. Labda yai ni lao."  
Paka na Mbwa  wanawaendea wale bata  wawili.  Wanawauliza, "Yai hili ni  lenu?"  
Lakini wale bata wawili  wanasema, "La, hilo si yai  letu."  Halafu, yai linavunjika.  
Wanamwona mjusi  kwenye yai.  Mjusi mtoto.  
Mjusi mtoto anasema,  "Mama yangu yuko wapi?  Baba yangu yuko wapi?  Wapi baba na mama  yangu?"  Paka na Mbwa  wanampeleka mjusi mtoto  kwa baba na mama yake.  
Kwaheri Paka.  Kwaheri Mbwa.  Kwaheri Mjusi mtoto.  


Source www.africanstorybook.org